stanford-oval/wikipedia huggingface dataset:
เอเร็ค เร็กซ์
ตัวละคร > กษัตริย์พลูโต

กษัตริย์พลูโต (อังกฤษ: King Pluto) ผู้ปกครองดินแดนใต้ดินนามว่าออร์ธ ทรงคทาและมงกุฏทองแดง พระองค์มีพระวรกายเหมือนคนผอม ชอบสวมอาภรณ์หนาๆ เพราะชินกับอากาศของออร์ธที่ร้อนมากกว่า เดิมพระองค์นั้นมีพระหฤทัยดีงาม แต่เนื่องจากพระองค์ได้รับการเอาใจใส่และกำลังใจจากพระบิดาน้อย ทำให้พระองค์มีพระปรีชาสามารถไม่สู้ดี คทาของพระองค์ก็ยังอ่อนแอกว่าคทาของพีเทอร์และโพซี พลังของพระองค์ไม่สามารถรักษาชีวิตของพระมเหสีหรือโอรสธิดาไว้ได้เลย ทำให้พระองค์เศร้าพระทัยมากและพยายามใช้อำนาจของตนเพื่อทดแทนสิ่งที่สูญเสียไป แต่นั้นก็ยิ่งทำให้พระองค์อ่อนแอลงไปอีก
ธานาทอส บัสคาเนียเห็นความอ่อนแอของพลูโตเป็นอย่างยิ่ง จึงเข้ามาสงเคราะห์กษัตริย์พลูโต พระองค์จึงรู้สึกเหมือนบัสคาเนียเป็นพ่อ และรับใช้บัสคาเนียอย่างลับๆ ถึงกระนั้น พระองค์ก็ยังทรงกลัวเวทมนตร์ดำของบัสคาเนีย แต่ก็ไม่สามารถแปรพักตร์กลับได้เช่นกัน
ตัวละคร > พี่น้องสเตน

พี่น้องสเตนประกอบด้วย ดอลลิค เดมอน และเบเลอร์ เรียงตามลำดับอายุ ดอลลิคเป็นพี่ชายคนโต หน้าตาเหมือนแกะ มีขนรอบคอ ลงไปถึงหน้าอก ชอบร้องเสียงแกะออกมา เดมอนน้องคนรองมีกระดูกโผล่มาจากหัว ซึ่งเป็นจุดอ่อนของเขา จึงต้องสวมหมวกเอาไว้ ยามใดที่นึกสนุกจะชอบร้องเพลง "หนูมาลี" ส่วนเบเลอร์ ถึงจะเป็นน้องคนสุดท้อง แต่ชอบทำตัวเป็นหัวหน้า แม้จะไม่มีรูปร่างหน้าตาพิลึกเหมือนสองคนแรก แต่ก็มีใบหน้าชั่วร้าย ทั้งสามเป็นศัตรูของเอเร็ค ในการปฏิบัติภารกิจ
ใน "ค้นหาความจริงอันยิ่งใหญ่" ได้เปิดเผยว่า อันที่จริงแล้ว ทั้งสามคนเป็นเด็กที่ถูกโคลนขึ้นจากชิ้นส่วนของบัสคาเนีย แต่เกิดข้อผิดพลาด สองคนแรกจึงมีลักษณะแปลกประหลาด บัสคาเนียจึงให้มัลวิส ซึ่งเป็นพ่อมดผู้ยิ่งใหญ่ และเพอร์ดิต้า สเตน ภรรยาเป็นผู้เลี้ยงดู ทั้งสามคนถูกโคลนในวันเดียวกัน คือวันที่ 20 เมษายน หลังเอเร็คเกิดเพียง 2 วัน
ตัวละคร > ธานาทอส อาร์กุส บัสคาเนีย

ผู้มาจากดินแดนดึกดำบรรพ์อันเป็นปฐมสถานแห่งเวทมนตร์ เขาสร้างอาณาจักรแห่งผู้รักษาขึ้นบนโลกและต้องการจะปกครองมัน แต่เขากลับไม่ได้รับเลือก เขาจึงทำการแย่งชิง บนโลก เขาคือเจ้าชายแห่งสันติภาพผู้ก่อตั้งองค์กร "ดวงตาแห่งโลก" ซึ่งทำให้เขาเป็นผู้ควบคุมกิจการส่วนใหญ่บนโลก เขามีดวงตาหลายดวงทั่วตัว เขาต้องการชีวิตอมตะ อันเป็นเวทมนตร์ขั้นสุดท้ายที่เขาต้องร่ำเรียน เพื่อหนทางสู่ความเป็นอมตะ เขาจึงต้องการดวงตามังกรที่เอเร็คเป็นผู้ครอบครอง
ดินแดนแห่งผู้รักษา > อะลีเพียม (Alypium)

อะลีเพียมเป็นดินแดนที่มีขนาดเล็กที่สุด อยู่ภายในโดมสีทองซึ่งตั้งอยู่บนส่วนหนึ่งของเทือกเขาหิมาลัยและถูกปกปิดด้วยเวทมนตร์ โดมวิเศษควบคุมอุณหภูมิได้ ปกครองโดยกษัตริย์พีเทอร์
ดินแดนแห่งผู้รักษา > ออร์ธ (Aorth)

ดินแดนใต้ดินซึ่งกินเนื้อที่กว้างขวางใต้ทวีปทั่วโลก ปกครองโดยกษัตริย์พลูโต พระองค์สร้างปราสาทใต้ทุกทวีป
ดินแดนแห่งผู้รักษา > อาโชนา (Ashona)

อาณาจักรใต้ทะเล อยู่ในมหาสมุทรแปซิฟิก เต็มไปด้วยสัตว์ทะเลในตำนานมากมาย ปกครองโดยราชินีโพซี
ดินแดนแห่งผู้รักษา > ดินแดนนิรเทศ

เป็นป่ารกทึบที่ซ่อนเร้นอยู่ในป่าแถบเอเชียใต้ เอเชียกลาง รัสเซีย และบางส่วนของเอเชียตะวันออกเฉียงใต้ เป็นถิ่นอาศัยของเหล่าอสุรกายที่ถูกเนรเทศ
การพาดพิงถึงศาสนา วัฒนธรรมและผลงานประพันธ์ของผู้อื่น

หนังสือชุดเรื่อง "เอเร็ค เร็กซ์" มีการพาดพิงถึงตำนานปรัมปราจากทุกมุมโลก แต่ส่วนใหญ่จะเน้นไปที่ตำนานกรีกโบราณซึ่งเป็นตำนานที่มีความเก่าแก่
ชื่อผู้ปกครองดินแดนทั้งสาม มีที่มาจากชื่อของเทพเจ้าในตำนานปรัมปราของกรีก "กษัตริย์พีเทอร์ (Piter)" มาจาก "จูปิเตอร์ (Jupiter)" หรือซูส หัวหน้าเทพแห่งโอลิมปัสผู้ปกครองพื้นพิภพและสรวงสวรรค์ อาณาจักรที่พระองค์ปกครองตั้งอยู่บนเทือกเขาหิมาลัย พาดพิงถึงที่ประทับของซูส ซึ่งก็คือคือวิหารบนยอดเขาโอลิมปัส "กษัตริย์พลูโต (Pluto)" มาจาก พลูโต (Pluto) หรือฮาเดส เทพผู้ปกครองโลกใต้บาดาล กษัตริย์พลูโตก็ปกครองออร์ธ ดินแดนที่อยู่ใต้ทุกทวีป ส่วน "ราชินีโพซี (Posey)" มาจาก "โพไซดอน (Poseidon)" เทพเจ้าผู้ปกครองท้องสมุทร ราชินีโพซีก็ทรงปกครองอาโชนา ดินแดนใต้สมุทรเช่นกัน
เนื้อหาหลักของวรรณกรรมชุดนี้ คือการปฏิบัติภารกิจยากเข็ญ 12 ประการที่ระบุไว้ว่าผู้จะเป็นกษัตริย์แห่งอะลีเพียมต้องกระทำ พาดพิงถึงภารกิจ 12 ประการของเฮอร์คิวลีสอย่างโจ่งแจ้ง โดยแต่ละภารกิจมีความสัมพันธ์กันดังนี้
ภารกิจ "เปิดไข่ของแพ็ทชูลิในนีเมีย" สัมพันธ์กับภารกิจ "ปราบสิงโตนีเมียน"
ภารกิจ "ปราบอสุรกายในเลอร์น่า" สัมพันธ์กับภารกิจ "ปราบไฮดรานามเลอร์น่า"
ภารกิจ "ปล่อยกวางบี-ฮาย" สัมพันธ์กับภารกิจ "จับกวางในป่าซีไรเนีย"
ภารกิจ "ชิงหมูป่าทูร์คทรุย์ธ" สัมพันธ์กับภารกิจ "จับหมูป่าแห่งเขาอีไรแมนทัส"
ภารกิจ "รายงานตัวกับกษัตริย์ออจีอัส"สัมพันธ์กับภารกิจ"ชำระคอกสัตว์ของท้าวออเจียส"
ภารกิจ"มอบตัวให้เจ้าแห่งการลงทัณฑ์ทั้งสามได้แก่ อเล็คโต ทิสิโฟนี และ เมเจียรา"สัมพันธ์กับภารกิจ"สังหารนกกินคน สทิมเฟเลียน"
การพาดพิงถึงเทพองค์อื่นๆ "เฮอร์มิท" ผู้ที่ปรากฏตัวบ่อยครั้งในเล่ม 2 พาดพิงถึง "เฮอร์มีส" เทพผู้ส่งสารของกรีก เขามีอุปกรณ์ติดปีกเหมือนเฮอร์เมส และมีนิสัยเจ้าเล่ห์เพทุบาย ส่วนเฮฟ วัลแคน เจ้าของร้านวัลแคนที่ขายสิ่งประดิษฐ์มหัศจรรย์ เทียบกับเทพวัลแคนหรือเฮฟเฟสตุส เทพผู้ประดิษฐ์อาวุธและสิ่งประดิษฐ์ให้กับเหล่าเทพในตำนานกรีกด้วยเช่นกัน และยังมีการพาดพิงถึงเจ้าแห่งโชคชะตา เทพทั้งสามที่ทอด้ายชีวิตของมนุษย์ ในเรื่องพวกเธอเป็นผู้ดำเนินการทำพันธกิจของผู้ที่จะเป็นกษัตริย์ในอนาคต และฟิวรี่ทั้งสาม ผู้รับใช้ของฮาเดส นำมาตั้งชื่อใหม่เป็น "เจ้าแห่งการลงทัณฑ์" ตัวร้ายในเล่มสี่ และทาร์ทารัส ดินแดนที่อยู่ในนรกของกรีก กลายมาเป็นสถานที่หนึ่งในจักรวาลของเอเร็ค เร็กซ์
ชื่อของเจ้าชายเงาก็มีที่มา "ธานาทอส" เป็นชื่อเทพเจ้าแห่งความตายของกรีก เทพบริวารของฮาเดส ผู้โหดเหี้ยมไร้ความปราณี "อาร์กุส" สามารถอ่านอีกแบบได้เป็น "อาร์กัส" ปีศาจพันตาบริวารของเฮราที่ดวงตาของมันสามารถปล่อยพลังที่ฆ่าคนได้  ส่วน "บัสคาเนีย" ในภาษากรีกแปลว่า "ดวงตาปีศาจ" ชื่อเหล่านี้สะท้อนถึงบุคลิกและลักษณะภายนอกของบัสคาเนียได้อย่างไม่ต้องสงสัย
จากใจผู้เขียน

หลังจากเอเร็ค เร็กซ์ได้เข้ามาบูมในเมืองไทยได้ไม่นาน ทางเว็บไซต์ erecrexthai.com ก็ได้เปิดกระทู้ไว้ให้แฟนๆ เขียนทักทาย รวมไปถึงถาม-ตอบกับแคซา คิงสลีย์ ผู้เขียนเอเร็ค เร็กซ์ตัวจริง ซึ่งเธอก็ได้เปิดเผยข้อมูลที่ปรากฏอยู่ในเล่มก่อนๆ ให้ฟัง
เธอบอกว่า เธอสนุกในการเขียนเอเร็ค เร็กซ์มาก เมื่อเธอเขียน เธอจะเห็นภาพ เหมือนกับเข้าไปในเรื่องจริงๆ
แคซากล่าวว่า มังกรในเอเร็ค เร็กซ์ มีความใกล้เคียงกับมังกรเอเชียมากกว่ามังกรยุโรป มังกรเอเชียฉลาดและสวยงาม ใจดีและยังชอบช่วยเหลือคน แต่ถ้าเป็นมังกรยุโรปจะใจร้ายและชอบทำร้ายคน ในหนังสือเล่มต่อไปๆ เอเร็คจะได้ใกล้ชิดกับมังกรมากขึ้นไปอีก
เธอกล่าวว่า เอเร็คมีความเชื่อมโยงกับเฮอร์คิวลิส และนั่นคือสาเหตุที่เธอเน้นไปที่ตำนานกรีกและโรมันมากเป็นพิเศษ เธอยังเฉลยว่า ชื่อผู้ปกครองทั้งสามของดินแดนแห่งผู้รักษา มีที่มาจากชื่อเทพเจ้าทั้งสามผู้ปกครองสวรรค์ ท้องสมุทร และโลกบาดาลจริงๆ
เธอกล่าวว่า เธอภูมิใจที่ผู้อ่านสามารถสังเกตการพาดพิงต่างๆ ในหนังสือของเธอได้ อันที่จริงเธอเขียนหนังสือขึ้นมาเพียงเพื่อให้ผู้อ่านสนุกและหลงใหลโดยไม่ต้องรู้ลึกไปถึงการพาดพิง แต่ก็เขียนเพื่อให้ผู้ที่อยากอ่านให้ละเอียดค้นพบการพาดพิงเหล่านั้นด้วย
เธออยากให้หนังสือชุดนี้มีความเป็นสากล กล่าวคือมีตำนานจากทั่วทุกมุมโลกมาอยู่ในหนังสือ เธอยังกล่าวอีกว่าเธอสนใจตำนานโบราณไทย และสัตว์วิเศษของไทย และหวังว่าเธอจะได้เขียนเกี่ยวกับพวกมันลงในหนังสือเล่มต่อๆ ไป
สุดท้าย เธอฝากบอกผู้ที่อยากเป็นนักเขียน ว่าเป็นได้ แต่ก็ต้องทำงานหนัก ฝึกฝนอย่างต่อเนื่อง
การแปล

เอเร็ค เร็กซ์ ได้รับการแปลไปแล้วถึง 9 ภาษาทั่วโลก ได้แก่
ฝรั่งเศส
ญี่ปุ่น
บราซิล
เดนมาร์ก
อิสราเอล
เวียดนาม
ฟิลิปปินส์
โปแลนด์
ไทย
และล่าสุด เอเร็ค เร็กซ์ กำลังได้รับการแปลเป็นภาษาอินโดนีเซีย
รางวัลที่ได้รับ > ดวงตาแห่งมังกร

| ปี ค> ศ. | รางวัล/สาขา | ผล |
| --- | --- | --- |
| ค.ศ. 2006 | หนังสือดีเด่นแห่งปี 2006 ของ ForeWord Magazine | ได้รับรางวัล |
| ค.ศ. 2006 | วรรณกรรมเด็กดีเด่นแห่งปี 2006 ของ USABookNews.com | ได้รับรางวัล |
| ค.ศ. 2006 | The Cybils Award 2006 สาขาวรรณกรรมแฟนตาซีแนววิทยาศาสตร์ | เสนอชื่อเข้าชิง |
| ค.ศ. 2007 | Benjamin Franklin Award 2007 | ได้รับรางวัล |
| ค.ศ. 2007 | Indie Excellence Award 2007 ในหมวดหมู่วรรณกรรมเด็กยอดเยี่ยม จาก Publinsider.com | ได้รับรางวัล |
| ค.ศ. 2007 | Borders Original Voices ประจำเดือนธันวาคม 2007 | ได้รับรางวัล |
รางวัลที่ได้รับ > อสุรกายแห่งดินแดนนิรเทศ

| ปี ค> ศ. | รางวัล/สาขา | ผล |
| --- | --- | --- |
| ค.ศ. 2007 | The Cybils Award 2007 สาขาวรรณกรรมแฟนตาซีแนววิทยาศาสตร์ | เสนอชื่อเข้าชิง |
| ค.ศ. 2007 | หนังสือดีเด่นแห่งปี 2007 ของ USABookNews.com | ได้รับรางวัล |
| ค.ศ. 2007 | หนังสือแห่งปี 2007 สาขาวรรณกรรมเยาวชน ของ ForeWord Magazine | ได้รับรางวัล |
| ค.ศ. 2008 | Benjamin Franklin Award 2008 สาขาการใช้สีและการออกแบบภายใน | ได้รับรางวัล |
ดูเพิ่ม

เว็บไซต์ทางการของแคซา คิงสลีย์
เว็บไซต์แฟนคลับชาวไทยของเอเร็ค เร็กซ์ เก็บถาวร 2009-02-27 ที่ เวย์แบ็กแมชชีน
เอ็กซ์เอฟแอล

บทความนี้เกี่ยวกับthe defunct original sports league สำหรับits planned revival in 2020 ดูที่ XFL (2020)
| --- | --- |

กีฬา: อเมริกันฟุตบอล
ก่อตั้ง: ค.ศ. 1999
ฤดูกาลแรก: ค.ศ. 2001
ยุบ: ค.ศ. 2001
เจ้าของ: ดับเบิลยูดับเบิลยูเอฟ (50%) บริษัทแพร่สัญญาณแห่งชาติ (50%)
จำนวนทีม: 8
ประเทศ: สหรัฐอเมริกา
ทีมชนะเลิศล่าสุด: Los Angeles Xtreme (2001)
เอ็กซ์เอฟแอล (อังกฤษ: XFL) เป็นลีกกีฬาอเมริกันฟุตบอลระดับอาชีพในสหรัฐอเมริกาที่เล่นเฉพาะฤดูกาลในปี ค.ศ. 2001 เป็นกิจการที่ร่วมหุ้นระหว่าง ดับเบิลยูดับเบิลยูเอฟ (หรือ WWE ในปัจจุบัน) และบริษัทแพร่สัญญาณแห่งชาติ XFL ถูกมองว่าเป็นฟุตบอลลีกกลางแจ้งที่จะเกิดขึ้นในช่วงปิดฤดูกาล NFL และส่งเสริมให้มีกฎน้อยลง และสนับสนุนการเล่นที่รุนแรงกว่าลีกสำคัญอื่น ๆ ลีคฟุตบอลประกอบด้วย 8 ทีม รวมทั้งลีคฟุตบอลที่ไม่ได้รับการสนับสนุนจาก NFL เช่น Birmingham, Las Vegas, Memphis, และ Orlando
วินซ์ แม็กแมน ยังคงควบคุมแบรนด์ XFL หลังจากที่ลีกหยุดดำเนินการ และในวันที่ 25 มกราคม ค.ศ. 2018 เขาได้ประกาศการกลับมาของลีคเอ็กซ์เอฟแอล โดยจะจัดการแข่งขันในฤดูกาลปี ค.ศ. 2020 โดยการฟื้นตัวที่เป็นของบริษัท Alpha Entertainment ซึ่งเป็นบริษัทที่แยกจาก WWE
ทีม

ภาคตะวันออก
Birmingham Thunderbolts
Chicago Enforcers
New York/New Jersey Hitmen
Orlando Rage
ภาคตะวันตก
Las Vegas Outlaws
Los Angeles Xtreme
Memphis Maniax
San Francisco Demons
แหล่งข้อมูลอื่น

Remember the XFL เก็บถาวร 2017-03-03 ที่ เวย์แบ็กแมชชีน
XFL on FunWhileItLasted.net
X years after - SportsBusiness Journal
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ 
ภาคตะวันออก
  ภาคตะวันตก
เอ็กซ์พีเดีย (เว็บไซต์)

| --- | --- |
โลโก้สำหรับ Expedia.com
ประเภท: เครื่องมือการจองทางอินเทอร์เน็ต
ภาษาที่ใช้ได้: อังกฤษ
เจ้าของ: เอ็กซ์พีเดีย (บริษัท)
ยูอาร์แอล: expedia.com
เชิงพาณิชย์: ใช่
ลงทะเบียน: ใช่
เปิดตัว: 16 กรกฎาคม 2001; 23 ปีก่อน (2001-07-16)
สถานะปัจจุบัน: ทำงาน
เอ็กซ์พีเดีย.คอม (อังกฤษ: Expedia.com)  เป็นเว็บไซต์ด้านการท่องเที่ยวที่ Expedia, Inc. เป็นเจ้าของ โดยเว็บไซต์นี้ให้บริการด้านการจองตั๋วเครื่องบินของสายการบิน, การสำรองที่พักในโรงแรม, การเช่ารถ, การล่องเรือ, แพ็คเกจท่องเที่ยวและสถานที่ท่องเที่ยว รวมถึงบริการต่างๆ ผ่านเวิลด์ไวด์เว็บ และตัวแทนท่องเที่ยวทางโทรศัพท์ ซึ่งทางไซต์ใช้ ระบบการจองด้วยคอมพิวเตอร์ที่หลากหลาย เช่น ระบบการจองอย่าง Amadeus หรือ Sabre สำหรับเที่ยวบินและโรงแรม รวมถึงใช้ระบบการจองอย่าง Worldspan และ Pegasus ร่วมกับระบบการจองของโรงแรมเองสำหรับการจองจำนวนมากครั้งละหลายรายการที่ได้ทำสัญญาไว้
นอกจากเว็บไซต์ของสหรัฐอเมริกา ยังมีไซต์ที่ได้รับการแปลเป็นภาษาอื่นเพื่อให้บริการในประเทศต่างๆ ได้แก่ อาร์เจนตินา ออสเตรเลีย ออสเตรีย เบลเยียม บราซิล แคนาดา จีน เดนมาร์ก  ฟินแลนด์ ฝรั่งเศส เยอรมนี ฮ่องกง อินโดนีเซีย อินเดีย ไอร์แลนด์ อิตาลี ญี่ปุ่น  เกาหลีใต้ มาเลเซีย เม็กซิโก เนเธอร์แลนด์ นิวซีแลนด์ นอร์เวย์ ฟิลิปปินส์ สิงคโปร์  สเปน สวีเดน ไต้หวัน ประเทศไทย สหราชอาณาจักร สหรัฐอเมริกา และ เวียดนาม
ประวัติ

เว็บไซต์เริ่มต้นเปิดตัวเมื่อวันที่ 22 ตุลาคม 1996 ในฐานะผู้ให้บริการด้านอินเทอร์เน็ตกลุ่มแรกของไมโครซอฟท์ โดยทีมผู้ก่อตั้งประกอบด้วย Greg Slyngstad ผู้จัดการกลุ่ม, Richard Barton ผู้จัดการผลิตภัณฑ์ของกลุ่ม, Soraya Bittencourt ผู้จัดการโปรแกรมของกลุ่ม และ Byron Bishop ผู้จัดการนักพัฒนากลุ่ม
ในปี 2001 Bill Gates ได้ตัดสินใจแยกธุรกิจนี้ออกมาเป็นบริษัทมหาชน
Rich Barton รับตำแหน่ง CEO ของบริษัท โดยมี Lloyd Frink ซึ่งเคยทำงานให้กับ Richard ที่ไมโครซอฟท์เข้าร่วมทีมเพื่อทำงานในบริษัทที่ได้แยกตัวเป็นอิสระแห่งใหม่นี้
ในเดือนกรกฎาคม 2001 USA Networks, Inc. ซื้อเอ็กซ์พีเดียจากไมโครซอฟท์
ในเดือนธันวาคม 2010 มีการลบรายชื่อของ AMR Corporation ซึ่งเป็นบริษัทแม่ของ American Airlines และ American Eagle Airlines ออกจากไซต์ของเอ็กซ์พีเดีย ซึ่งการตัดสินใจในครั้งนั้นเป็นผลมาจากข้อพิพาทเกี่ยวกับระดับการเข้าถึงลูกค้าของไซต์  อย่างไรก็ตาม AMR ได้เปลี่ยนใจกลับเข้ามาในเดือนเมษายน 2011 โดยอนุญาตให้มีการจำหน่ายตั๋วผ่านไซต์รวมได้อีกครั้ง [ต้องการอ้างอิง]
ในเดือนมิถุนายน 2014 เอ็กซ์พีเดียเริ่มยอมรับระบบ bitcoin
ในเดือนกันยายน 2014 Expedia, Inc. ร่วมมือกับ Citigroup และสร้างบัตร Expedia+ ที่สมาชิกสามารถรับแต้มโบนัสและรับสิทธิประโยชน์และสิทธิพิเศษในการบริการลูกค้าผ่านทางเว็บไซต์ได้
ดูเพิ่ม

Alexander, Todd (2012). Everyday Internet at Any Age. Hachette UK. pp. (Chapter 8). ISBN 0733629717. สืบค้นเมื่อ 14 May 2014.
Barr, Alistair (January 21, 2014). "Expedia hit by big drop in Google search traffic". USA Today. สืบค้นเมื่อ 14 May 2014.
Tims, Anna (March 29, 2014). "Expedia needs to speed up £2,500 refund for flights". The Guardian. สืบค้นเมื่อ 14 May 2014.
เอ็กซ์เมน vs. สตรีทไฟเตอร์

วิดีโอเกม ค.ศ. 1996
| เอ็กซ์เมน vs>  สตรีทไฟเตอร์ |
| --- | --- |
ใบปลิวส่งเสริมการขาย
ผู้พัฒนา: แคปคอม
ผู้จัดจำหน่าย: อาร์เคด และเซกา แซตเทิร์น แคปคอม   เพลย์สเตชัน ญี่ปุ่น / อเมริกาเหนือ: แคปคอมภูมิภาคแพล: เวอร์จินอินเตอร์แอกทีฟ
อำนวยการผลิต: เท็ตสึยะ อีจิมะ
แต่งเพลง:   ยูกิ อิวาอิ  ยูโกะ ทาเกฮาระ 
ชุด: มาร์เวล vs. แคปคอม สตรีทไฟเตอร์
เครื่องเล่น:   อาร์เคด  เพลย์สเตชัน  เซกา แซตเทิร์น 
วางจำหน่าย: อาร์เคด ญี่ปุ่น: 25 กันยายน ค.ศ. 1996 ทั่วโลก: ค.ศ. 1996เซกา แซตเทิร์น ญี่ปุ่น: 27 พฤศจิกายน ค.ศ. 1997เพลย์สเตชัน ญี่ปุ่น: 26 กุมภาพันธ์ ค.ศ. 1998 อเมริกาเหนือ: 11 มิถุนายน ค.ศ. 1998 ออสตราเลเชีย: 24 กันยายน ค.ศ. 1998 ยุโรป: 6 พฤศจิกายน ค.ศ. 1998
แนว: ต่อสู้
รูปแบบ: ผู้เล่นเดี่ยว, หลายผู้เล่น
ระบบอาร์เคด: ซีพี ซิสเตม II
เอ็กซ์เมน vs. สตรีทไฟเตอร์ (อังกฤษ: X-Men vs. Street Fighter) เป็นวิดีโอเกมต่อสู้ข้ามฝั่งที่พัฒนาและเผยแพร่โดยบริษัทแคปคอม โดยเป็นเกมต่อสู้เกมที่สามของแคปคอมที่มีตัวละครมาร์เวลคอมิกส์ ต่อจากเอ็กซ์เมน: ชิลเดรนออฟดิอะตอม และมาร์เวลซูเปอร์ฮีโรส์ รวมถึงเป็นภาคแรกในซีรีส์มาร์เวล vs. แคปคอม ซึ่งตามชื่อเกม เกมนี้มีตัวละครจากแฟรนไชส์เอ็กซ์เมนของมาร์เวล และการเลือกตัวละครจากซีรีส์สตรีทไฟเตอร์ของแคปคอม เดิมเกมนี้ได้รับการเปิดตัวในฐานะเกมอาร์เคดหยอดเหรียญเมื่อ ค.ศ. 1996 แล้วได้รับการพอร์ตสู่เซกา แซตเทิร์น ใน ค.ศ. 1997 และเพลย์สเตชันใน ค.ศ. 1998
เอ็กซ์เมน vs. สตรีทไฟเตอร์ มีรูปแบบการเล่นคล้ายกับสตรีทไฟเตอร์ แต่รวมการเลือกตัวละครคู่และการต่อสู้แบบแท็กทีม ผู้เล่นแต่ละคนเลือกตัวละครสองตัวเพื่อชิงชัยในการต่อสู้แบบตัวต่อตัว โดยพยายามเอาชนะทีมตรงข้าม และผู้เล่นจะได้รับความสามารถในการสลับไปมาระหว่างตัวละครของพวกเขาได้ทุกเมื่อในระหว่างการแข่ง นอกจากนี้ เกมดังกล่าวยังรวมองค์ประกอบจำนวนมากจากเอ็กซ์เมน: ชิลเดรนออฟดิอะตอม รวมถึงมาร์เวลซูเปอร์ฮีโรส์
เกมนี้ได้รับการวิจารณ์ในเชิงบวกโดยทั่วไป โดยนักวิจารณ์ยกย่องรูปแบบการเล่นและคุณภาพแอนิเมชันสไปรต์ ในขณะที่พอร์ตเซกา แซตเทิร์น ได้รับการยกย่องว่ายังคงรักษาประสบการณ์ของเวอร์ชันอาร์เคดดั้งเดิมไว้ได้ ส่วนพอร์ตเพลย์สเตชันก็พบกับการตอบรับที่สำคัญแบบผสมไปจนถึงเชิงลบสำหรับการลบคุณสมบัติหลายอย่าง เช่น การต่อสู้แบบแท็กทีม โดยการเปลี่ยนแปลงดังกล่าวได้ทำขึ้นเพื่อตอบสนองต่อข้อจำกัดทางเทคนิคของเพลย์สเตชัน อนึ่ง มาร์เวลซูเปอร์ฮีโรส์ vs. สตรีทไฟเตอร์ ซึ่งเป็นภาคต่อของเกมนี้ได้รับการเปิดตัวใน ค.ศ. 1997
รูปแบบการเล่น

เกมนี้คล้ายกับเกมสตรีทไฟเตอร์ต่าง ๆ ของบริษัทแคปคอม เอ็กซ์เมน vs. สตรีทไฟเตอร์เป็นเกมต่อสู้แบบ 2 มิติ ที่ผู้เล่นควบคุมตัวละครต่าง ๆ เพื่อต่อสู้แบบตัวต่อตัว โดยพยายามน็อกเอาต์คู่ต่อสู้โดยทำให้พลังชีวิตของพวกเขาหมดลง เกมนี้ถือเป็นภาคอย่างเป็นทางการภาคแรกในซีรีส์มาร์เวล vs. แคปคอม รวมถึงมีการเลือกตัวละครคู่และการต่อสู้แบบแท็กทีม ซึ่งแทนที่จะเป็นรูปแบบชนะจากสองในสามยกโดยทั่วไป การแข่งแต่ละแมตช์จะประกอบด้วยยกเดียว ผู้เล่นเลือกตัวละครสองตัวเมื่อเริ่มการแข่ง โดยแต่ละตัวจะมีมาตรวัดชีวิตของตัวเอง ซึ่งผู้เล่นควบคุมตัวละครได้ทีละตัว ในขณะที่อีกตัวรออยู่นอกจอ โดยตัวละครเริ่มต้นสามารถแท็กตัวละครนอกจอได้ตลอดเวลาระหว่างการต่อสู้ ทั้งนี้ ตัวละครที่พักอยู่จะค่อย ๆ ฟื้นฟูพลังชีวิตส่วนหนึ่งในขณะที่ตัวละครปัจจุบันกำลังต่อสู้ หากตัวละครตัวหนึ่งสูญเสียพลังชีวิตทั้งหมด คู่หูแท็กจะเข้ามามีบทบาทโดยอัตโนมัติ แมตช์ดังกล่าวจะดำเนินต่อไปจนกว่าตัวละครทั้งสองของทีมจะพ่ายแพ้ หากหมดเวลาก่อนที่ทีมใดทีมหนึ่งจะถูกน็อก ผู้เล่นที่มีพลังชีวิตรวมกันมากที่สุดจะได้รับการประกาศให้เป็นฝ่ายชนะ
เกมดังกล่าวยืมรูปแบบการเล่นจำนวนมากจากการร่วมทุนที่ได้รับลิขสิทธิ์จากมาร์เวลก่อนหน้านี้ของแคปคอมอย่างเอ็กซ์เมน: ชิลเดรนออฟดิอะตอม และมาร์เวลซูเปอร์ฮีโรส์ เช่น "ซูเปอร์จัมป์" ซึ่งเป็นความสามารถในการกระโดดสูงกว่าปกติ และ "แอเรียลเรฟ" ซึ่งเป็นความสามารถในการทำคอมโบใส่คู่ต่อสู้ขณะอยู่ในอากาศ นอกจากนี้ เอ็กซ์เมน vs. สตรีทไฟเตอร์ ยังมีระบบมิเตอร์ที่คล้ายกับเกมสองเกมที่กล่าวมาข้างต้นที่เรียกว่า "ไฮเปอร์คอมโบเกจ" ขณะที่ตัวละครดำเนินท่าหรือได้รับความเสียหาย เกจไฮเปอร์คอมโบของผู้เล่นจะค่อย ๆ เต็ม ผู้เล่นสามารถใช้มิเตอร์เพื่อใช้เทคนิคพิเศษต่าง ๆ เช่น "ไฮเปอร์คอมโบ" ซึ่งสร้างความเสียหายจำนวนมาก, "แวริอะเบิลคอมบิเนชัน" ซึ่งทั้งสองตัวละครใช้ไฮเปอร์คอมโบพร้อมกัน และ "แวริอะเบิลเคาน์เตอร์" ซึ่งเปลี่ยนบล็อกการป้องกันเป็นการตอบโต้ด้วยการแท็กตัวละครนอกหน้าจอ
แหล่งข้อมูลอื่น

เอ็กซ์เมน vs. สตรีทไฟเตอร์ ที่ MobyGames
แมกนีโตโจมตีเวก้า ในขณะที่เพื่อนร่วมทีมของพวกเขา ซึ่งคือจักเกอร์นอตและชุนลีรออยู่นอกจอ โดยผู้เล่นสามารถเลือกที่จะแท็กตัวละครรองของตน ณ จุดใดก็ได้
เอ็ด เคมเมอร์

นักแสดงชาวอเมริกัน
| เอ็ดเวิร์ด เคมเมอร์ |
| --- | --- |
เคมเมอร์ในสเปซพาโทรล (ค.ศ. 1952)
เกิด: เอ็ดเวิร์ด วิลเลียม เคมเมอร์ 29 ตุลาคม ค.ศ. 1921(1921-10-29) รีดดิง รัฐเพนซิลเวเนีย สหรัฐ
เสียชีวิต: พฤศจิกายน 9, 2004(2004-11-09) (83 ปี) นครนิวยอร์ก สหรัฐ
ปีปฏิบัติงาน: ค.ศ. 1954–1983
คู่สมรส: อีเลน เอ็ดเวิดส์ (หย่าร้าง) แฟรน ชารอน (สมรส 1969–2004)
บุตร: 3 คน
เอ็ด เคมเมอร์ (อังกฤษ: Ed Kemmer; 29 ตุลาคม ค.ศ. 1921 – 9 พฤศจิกายน ค.ศ. 2004) เป็นนักแสดงภาพยนตร์และโทรทัศน์ชาวอเมริกัน
ชีวิต

เคมเมอร์เกิดในรีดดิง รัฐเพนซิลเวเนีย ด้วยชื่อแรกเกิดคือเอ็ดเวิร์ด วิลเลียม เคมเมอร์ และทำหน้าที่เป็นนักบินขับไล่ในสงครามโลกครั้งที่สอง เขาถูกยิงที่ประเทศฝรั่งเศส และใช้เวลา 11 เดือนในค่ายเชลยศึก เขาหนีออกจากค่ายได้ในเวลาสั้น ๆ สองสัปดาห์ก่อนที่จะถูกจับอีกครั้ง
เคมเมอร์ได้รับการเปิดตัวทางโทรทัศน์ของเขาใน ค.ศ. 1951 และแสดงเป็นบัซ คอร์นี ในภาพยนตร์แอ็กชัน-ดรามา บันเทิงคดีแนววิทยาศาสตร์ถ่ายทอดสดทางโทรทัศน์เรื่องสเปซพาโทรล (ค.ศ. 1951–1956) เคมเมอร์ได้เปิดตัวภาพยนตร์ของเขาใน ค.ศ. 1956 (บีไฮด์เดอะไฮวอล) เขาเคยแสดงเป็นนักบินในภาพยนตร์เรื่องเดอะฮอตแองเจิล (ค.ศ. 1958) แต่งานจอใหญ่ของเขาส่วนใหญ่เป็นบทบาทเล็ก ๆ ในภาพยนตร์เกรดบีทุนต่ำ เช่น ไจแอนต์ฟรอมดิอันโนน (ค.ศ. 1958) ซึ่งงานส่วนใหญ่ของเคมเมอร์มีไว้สำหรับหน้าจอขนาดเล็ก
ใน ค.ศ. 1958 เขาได้เป็นแขกรับเชิญในซีรีส์ตะวันตกของเอบีซี/วอร์เนอร์บราเธอส์สองตอนในเรื่องซูการ์ฟูต ที่นำแสดงโดยวิล ฮัตชินส์ ในบทเดียวกับชื่อเรื่อง โดยในตอน "เดอะวิเซิร์ด" เขารับบทเป็นนายอำเภอ ไมก์ คอลลินส์ ส่วนในตอน "เดอะโกสต์" เขารับบทเป็นรองนายอำเภอ โจ วิลเคส ร่วมกับนักแสดงรับเชิญชื่อทอมมี เรตติก ตลอดจนได้เริ่มในบทเท็กซัสเรนเจอร์ในแทร็กดาวน์ โดยมีโรเบิร์ต คัลป์ ในบทบาทนำ
หลังจากผลงานสเปซพาโทรล เคมเมอร์ได้เป็นดารารับเชิญในซีรีส์ทางโทรทัศน์ช่วงไพรม์ไทม์หลายเรื่อง รวมถึงตอนคลาสสิกของแดนสนธยา อย่าง "ฝันร้ายกลางเวหา" ซึ่งเคมเมอร์ในบทอดีตฮีโรอวกาศ ได้ร่วมแสดงกับวิลเลียม แชตเนอร์ ในบทฮีโรอวกาศในอนาคต นอกจากนี้ เขายังได้เป็นแขกรับเชิญสองครั้งในละครโทรทัศน์เรื่องเพอร์รี เมสัน ครั้นใน ค.ศ. 1960 เขารับบทโรเจอร์ พอร์เตอร์ ในตอน "เดอะเคสออฟเดอะแฟรนทิกฟลายเออร์" และใน ค.ศ. 1961 เขารับบทเป็นเลสลี ฮอล ซึ่งเป็นเหยื่อการฆาตกรรมใน "เดอะเคสออฟเดอะพาเทติกเพเชียน" ส่วนใน ค.ศ. 1964 เขามีบทบาทสำคัญในตอน ”ดิอิมพอสเทอร์” ซึ่งเป็นตอนที่กำกับโดยซัตตัน โรลีย์ ของคอมแบต! (ฤดูกาลที่ 3 ตอนที่ 10)
สถานีย่อยภาพยนตร์
สถานีย่อยโทรทัศน์
แหล่งข้อมูลอื่น

Ed Kemmer ที่อินเทอร์เน็ตมูวีเดตาเบส
เอ็ด เคมเมอร์ ที่ไฟน์อะเกรฟ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  สหรัฐ
เอ็ดวิน ฮับเบิล

| เอ็ดวิน ฮับเบิล |
| --- | --- |

เกิด: 20 พฤศจิกายน ค.ศ. 1889(1889-11-20) มาร์ชฟีลด์ รัฐมิสซูรี สหรัฐอเมริกา
เสียชีวิต: กันยายน 28, 1953(1953-09-28) (63 ปี) ซานมารีโน รัฐแคลิฟอร์เนีย
สัญชาติ: อเมริกัน
ศิษย์เก่า: มหาวิทยาลัยชิคาโก มหาวิทยาลัยออกซฟอร์ด
มีชื่อเสียงจาก: ลำดับฮับเบิล
รางวัล: บรูซ เมดัล 1938 แฟรงกลิน เมดัล 1939 โกลด์ เมดัล จากสมาคมดาราศาสตร์ 1940 เลเจียน ออฟ เมริต 1946
อาชีพทางวิทยาศาสตร์
สาขา: ดาราศาสตร์
สถาบันที่ทำงาน: มหาวิทยาลัยชิคาโก หอดูดาวภูเขาวิลสัน
ได้รับอิทธิพลจาก: อัลลัน ซานเดจ
 
ลายมือชื่อ

เอ็ดวิน พาเวลล์ ฮับเบิล (อังกฤษ: Edwin Powell Hubble; 20 พฤศจิกายน ค.ศ. 1889 - 28 กันยายน ค.ศ. 1953) นักดาราศาสตร์ผู้ยิ่งใหญ่ที่สุดคนหนึ่งในศตวรรษที่ 20 ศึกษารายละเอียดของดาวฤกษ์แต่ละดวงในกาแล็กซี เอ็ม 33 ซึ่งเป็นกาแล็กซีเพื่อนบ้าน พบว่าดาวฤกษ์เหล่านี้อยู่นอกกาแล็กซี่ของเราออกไป หลังจากที่ฮับเบิลได้พิสูจน์ว่ามีกาแล็กซีอื่นอีกจำนวนมาก เขายังได้พิสูจน์อีกว่า กาแล็กซีเหล่านี้ กำลังเคลื่อนที่ห่างออกไป
เมื่อกาแล็กซีอื่นเคลื่อนที่ห่างออกไปหรือเคลื่อนที่เข้าหากาแล็กซีของเรา แสงที่สังเกตเห็นจากกาแล็กซีเหล่านี้ จะเป็นสีอื่นที่แตกต่างไปจากตอนที่ยังไม่ได้เคลื่อนที่
กล้องโทรทรรศน์ฮุกเกอร์ ขนาด 100 นิ้ว ที่เมาท์วิลสัน ซึ่งฮับเบิลใช้ตรวจจับเรดชิฟต์ และค้นพบการขยายตัวของเอกภพ
ถ้ากาแล็กซีเคลื่อนที่ห่างออกไปจะปรากฏมีสีแดงขึ้น เรียกว่า กาแล็กซีมีการเขยื้อนไปทางสีแดงหรือ "เรดชิฟต์" (redshift) ถ้าเคลื่อนที่เข้าหาเรา กาแล็กซีจะปรากฏมีสีน้ำเงินขึ้น เรียกว่า เขยื้อนไปทางสีน้ำเงินหรือ "บลูชิฟต์" (blueshift) ปรากฏการณ์เปลี่ยนสีนี้ เรียกว่า ปรากฏการณ์ดอปเปลอร์
ฮับเบิลใช้ปรากฏการณ์ดอปเปลอร์วัดความเร็วของกาแล็กซีต่างๆ  และค้นพบความสัมพันธ์เหลือเชื่อที่ว่า กาแล็กซียิ่งอยู่ไกลยิ่งเคลื่อนที่ด้วยความเร็วสูงขึ้น นั่นคือเขาค้นพบว่า อัตราเร็วของกาแล็กซีเป็นปฏิภาคโดยตรงกับระยะห่าง ปัจจุบันเรียกว่า กฎของฮับเบิล กฎนี้แสดงว่าเอกภพทั้งหมดกำลังมีขนาดโตขึ้น
อนึ่ง ภาพถ่ายแรกที่ได้จากกล้องฮับเบิล ถูกเปรียบเทียบเป็นภาพโมนาลิซ่าแห่งวงการดาราศาสตร์
เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า

| เดอะไรต์ออนะระเบิลเคาน์เตสเมานต์แบ็ตเทนแห่งพม่า |
| --- | --- |


คู่สมรสในอุปราชแห่งอินเดีย
ดำรงตำแหน่ง 21 กุมภาพันธ์ 2490 – 21 มิถุนายน 2491
กษัตริย์: พระเจ้าจอร์จที่ 6
 
ข้อมูลส่วนบุคคล
เกิด: เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า 28 พฤศจิกายน พ.ศ. 2444 ลอนดอน, สหราชอาณาจักร
เสียชีวิต: 21 กุมภาพันธ์ พ.ศ. 2503 (58 ปี) โกตากีนาบาลู รัฐซาบะฮ์ ประเทศมาเลเซีย
คู่สมรส: หลุยส์ เมานต์แบ็ตเทน เอิร์ลเมานต์แบ็ตเทนที่ 1 แห่งพม่า
บุตร: แพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า เลดีพาเมลา ฮิกส์
บุพการี: วิลฟริด แอชลีย์ บารอนที่ 1 เมานต์ เทมเพิล อะเมลี คาซเซล

เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า (อังกฤษ: Edwina Mountbatten, Countess Mountbatten of Burma) เกิดเมื่อวันที่ 28 พฤศจิกายน 2444 เป็นธิดาใน วิลฟริด แอชลีย์ บารอนที่ 1 เมานต์ เทมเพิล และ อะเมลี คาซเซล เป็นคู่สมรสใน หลุยส์ เมานต์แบ็ตเทน เอิร์ลเมานต์แบ็ตเทนที่ 1 แห่งพม่า เป็นมารดาใน แพทริเซีย แคนเชบูลล์ เคาน์เตสที่ 2 เมานต์แบ็ตเทนแห่งพม่า และ เลดีพาเมลา ฮิกส์
เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า ถึงแก่กรรมลงเมื่อวันที่ 21 กุมภาพันธ์ 2503 สิริอายุได้ 58 ปี หลังเสร็จสิ้นงานสมรสของ เลดีพาเมลา ฮิกส์ ธิดาคนเล็กได้มินาน
ภานถ่ายคู่ของ หลุยส์ เมานต์แบ็ตเทน เอิร์ลเมานต์แบ็ตเทนที่ 1 แห่งพม่า และ เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า
ภาพเขียน เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า โดย ฟิลิป เดอ ลาสซ์โล
เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า ในปี 2494
เอ็ดวินา เมานต์แบ็ตเทน เคาน์เตสเมานต์แบ็ตเทนแห่งพม่า ในโรงพยาบาลแห่งหนึ่งใน เดลี
เอ็ดเวิร์ด กิบบอน

| เอ็ดเวิร์ด กิบบอน Edward Gibbon |
| --- | --- |
เอ็ดเวิร์ด กิบบอนโดยโจชัว เรย์โนลด์ส
เกิด: 27 มกราคม ค.ศ. 1737 เซอร์รีย์, สหราชอาณาจักร
เสียชีวิต: 16 มกราคม ค.ศ. 1794 ลอนดอน, สหราชอาณาจักร
สัญชาติ: ชาวอังกฤษ
อาชีพ: นักประวัติศาสตร์, นักการเมือง
ผลงานเด่น: “ประวัติศาสตร์ของความเสิ่อมโทรมและการล่มสลายของจักรวรรดิโรมัน”
ตำแหน่ง: นักประวัติศาสตร์
นักประวัติศาสตร์ชาวอังกฤษ
เอ็ดเวิร์ด กิบบอน (อังกฤษ: Edward Gibbon) (27 มกราคม ค.ศ. 1737 - (16 มกราคม ค.ศ. 1794) เอ็ดเวิร์ด กิบบอนเป็นนักประวัติศาสตร์และสมาชิกของรัฐสภาชาวอังกฤษ ผลงานชิ้นสำคัญที่สุดของของเอ็ดเวิร์ด กิบบอนคือ “ประวัติศาสตร์การเสื่อมและล่มสลายของจักรวรรดิโรมัน” (The History of the Decline and Fall of the Roman Empire) ที่มีด้วยกันหกเล่มที่เขียนระหว่างปี ค.ศ. 1776 ถึงปี ค.ศ. 1788 หนังสือ “การล่มสลายของจักรวรรดิโรมัน” มีชื่อเสียงเป็นที่รู้จักกันดีเพราะคุณภาพและสำนวนการเขียน นอกจากนั้นก็เป็นหนังสือที่ใช้หนังสืออ้างอิงจากต้นฉบับ และการวิจารณ์สถาบันศาสนาอย่างออกหน้าแต่ข้อหลังนี้ก็ยังไม่เป็นที่ตกลงกันในหมู่นักวิชาการ